EELNÕU
12.10.2026

Meretöö seaduse muutmise seadus

§ 1. Meretöö seaduse muutmine

Meretöö seaduses tehakse järgmised muudatused:

1) paragrahvi 13 täiendatakse lõikega 4 järgmises sõnastuses:
„(4) Kollektiivlepinguga võib ette näha, et pooled võivad järjestikuseid tähtajalisi meretöölepinguid sõlmida või neid pikendada kolme aasta jooksul piiramatu arv kordi. Kui pooled sõlmivad pärast kolmeaastase perioodi lõppu kuue kuu jooksul uue tähtajalise meretöölepingu, loetakse töösuhe algusest peale tähtajatuks.“;

2) paragrahvi 40 tekst loetakse lõikeks 1 ja paragrahvi täiendatakse lõigetega 2 ja 3 järgmises sõnastuses:
„(2) Reeder ja laevapere liige, kes ei tööta summeeritud tööaja korraldusega, võivad kokku leppida töölepingu seaduse § 46 lõigetes 1 ja 3 sätestatust pikemas tööajas tingimusel, et laevapere liikmele on tagatud käesoleva seaduse §-des 48 ja 49 sätestatud puhkeaeg.

[bookmark: _Hlk215495397](3) Üle 24 meetri pikkusel kalalaeval töötamisele ei kohaldata käesoleva seaduse §-s 411 ning töölepingu seaduses sätestatud tööajapiiranguid ja ületunnitöö regulatsiooni.“;

3) seadust täiendatakse §-ga 411 järgmises sõnastuses:
„§ 411. Ületunnitöö erisus

(1) Käesoleva seaduse § 40 lõikes 2 sätestatu kohaldamisel võivad pooled meretöölepingus kokku leppida ületunnitöö tegemises (kokkulepitud ületunnitöö). Kokkulepitud ületunnitöö tekib, kui tööaeg ületab töölepingu seaduse § 43 lõikes 1 sätestatud täistööaega. Kokkulepitud ületunnitöö lõpp lepitakse kokku meretöölepingus.

(2) Käesoleva paragrahvi lõikes 1 kohaldamisel hüvitab reeder laevapere liikmele kokkulepitud ületunnitöö rahas. Kokkulepitud ületunnitöö hüvitatakse rahas sõltumata selle reaalsest tegemisest 1,25-kordse töötasu suuruses. Kokkulepitud ületunnitööd ületav tööaeg hüvitatakse võrdeliselt tehtud ületunnitööga 1,5-kordse töötasu suuruses, kui ei ole kokku lepitud ületunnitöö hüvitamises vaba aja andmisega.“;

4) paragrahvi 721 lõikes 1 asendatakse tekstiosa „§-s 40“ tekstiosaga „§ 40 lõikes 1“.

§ 2. Seaduse jõustumine

Käesolev seadus jõustub 2027. aasta 1. juulil.


Lauri Hussar
Riigikogu esimees

Tallinn „....“ ...................... 2026. a.

_________________________________________________________________________

Algatab Vabariigi Valitsus „....“ ...................... 2026. a.
